Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu tapasi EU:n ulkopoliittisen johtajan Mogherinin -
ja uudisti sitoumuksensa kahden valtion ratkaisuun.
Euroopan unioni rauhoitteli Israelia -
Euroopan ja Iranin käymistä ydinneuvotteluista.
Iranin korkein johtaja, ajatollah Khamenei sanoi, -
ettei Iran hyväksy suurvalloilta "kohtuuttomia vaatimuksia" -
sen kiisteltyä ydinohjelmaa koskevissa neuvotteluissa.
Pääministeri Netanjahu tapasi EU:n ulkopoliittisen edustajan Mogherinin.
Netanjahu sanoi olevansa sitoutunut kahden valtion ratkaisuun -
Israelin ja palestiinalaisten konfliktissa.
Vaalikampanjansa aikana hän perääntyi tuosta tavoitteesta.
Netanjahu toisti Israelin pitkäaikaisen vaatimuksen siitä, -
että palestiinalaisvaltion on synnyttävä neuvotellun ratkaisun tuloksena, -
ja valtion on oltava demilitarisoitu.
Federica, on ilo toivottaa sinut jälleen tervetulleeksi Jerusalemiin.
Tapaamme nyt ensi kertaa muodostettuani uuden hallituksen.
Käytän tämän mahdollisuuden todetakseni jälleen kerran, -
että Israel on sitoutunut rauhaan, minä olen sitoutunut rauhaan.
Olemme viime viikkoina -
tehneet konkreettisia toimenpiteitä palestiinalaisten hyväksi:
niin talouteen kuin jälleenrakennukseen, -
kehitykseen ja humanitaariseen tukeen liittyviä toimenpiteitä.
Näitä aiomme jatkaa, ja työskentelem- me samalla rauha päämääränämme.
Israel haluaa rauhaa, minä haluan rauhaa. Tahdomme rauhan, -
joka lopettaa konfliktin kertakaikkisen lopullisesti. Kantani ei ole muuttunut.
En kannata yhden valtion ratkaisua; mielestäni se ei ole ratkaisu lainkaan.
Tuen visiota kahdesta valtiosta kahdelle kansalle, -
demilitarisoidusta palestiinalaisvaltiosta, -
joka tunnustaa juutalaisvaltion.
Odotan keskustelujamme siitä, miten voimme edistää tätä näkyä -
käytännöllisellä, turvallisella ja vastuullisella tavalla.
Tiedän, että jaat tämän päämääräm- me ja voit ystävänämme edistää sitä.
Kun gallupit Israelin vaalien aattona osoittivat -
Netanjahulle häviötä kilpailijoistaan, -
hän perääntyi lupauksestaan tukea lännen tavoitetta -
kahdesta valtiosta. Hän sanoi, ettei sallisi -
palestiinalaisvaltion perustamista kaudellaan.
Netanjahu sanoi myöhemmin, ettei ollut tarkoittanut -
vastustavansa palestiinalaisvaltiota periaatteessa.
Obama sanoi kuitenkin, että lausunnon jälkeen -
olisi ”vaikea löytää tietä” takaisin vakaviin rauhanneuvotteluihin, -
ja että USA arvioisi uudelleen Lähi-idän politiikkaansa.
USA:n välittämät rauhanneuvottelut kariutuivat huhtikuussa 2014 -
johtuen osin kiistasta juutalais- asutusten rakentamisesta maalle, -
jota palestiinalaiset vaativat valtiolleen. Syynä oli myös -
lännen tukeman palestiinalais- presidentti Abbasin sovinto -
terroristijärjestö Hamasin kanssa, -
joka vaatii juutalaisvaltion tuhoa.
EU:n ulkopoliittinen johtaja Mogherini-
kertoi palestiinalaisjohtajille Ramallahissa, -
että EU on sitoutunut käynnistämään rauhanneuvottelut.
Hän sanoi myös Netanjahulle haluavansa keskustella -
mahdollisuudesta käynnistää uudelleen rauhanprosessi.
Kiitos, että kutsuit minut vierailulle näin varhain uuden kautesi alussa.
Onnittelut. On todella kunnia -
saada olla jälleen täällä Jerusalemissa ja ensi kertaa täällä virka-asunnollasi.
Pidän sitä ystävyyden merkkinä, ja näinhän sen pitäisikin olla.
Euroopalla ja Israelilla on yhteinen ja pitkä historia takanaan:
pitkä ystävyys ja kumppanuus.
Mutta ei vain menneisyys yhdistä meitä, -
vaan myös visio ja tulevaisuus. Aivan kuten sanoitkin.
Uskon, että uudistettu sitoumuksesi -
työskennellä rauhan ja turvallisuuden hyväksi, ensikädessä Israelin -
mutta myös muun Lähi-idän hyväksi, yhdistää meitä yhtä lailla.
EU haluaa rauhaa ja turvallisuutta Israelille ja Lähi-idälle, -
sillä kysymys on myös Euroopan rauhasta ja turvallisuudesta.
Mogherini rauhoitteli Netanjahua myös -
Iranin ydinohjelmaa koskevista neuvotteluista EU:n ja Iranin välillä.
Henkilökohtainen sitoumukseni tehtävääni neuvotteluissa, -
samoin kuin Euroopan intressit ja halukkuus sopimuksen solmimiseksi, -
ovat edelleen kesken. Sopimusta ei vielä ole.
Luonnostelimme Lausannessa sopimusrungon tiettyjä kohtia.
Työskentelemme näinä päivinä ja viikkoina -
erittäin kiivaasti saadaksemme tekstin valmiiksi. Haluan vakuuttaa sinulle, -
että tämän sopimuksen avulla voidaan taata se, -
ettei Iran pysty kehittämään ydinasetta tulevaisuudessa.
Sen kontrolloimiseksi luodaan oma mekanismi.
Jotkut EU-diplomaatit uskovat Mogherinin ajattelevan, -
että EU:n diplomatialla voi olla nyt mahdollisuus, -
kun USA ei ole aloittanut uutta ponnistusta -
presidentti Obaman kauden lähestyessä loppuaan.
Iranin korkein johtaja, ajatollah Khamenei sanoi, -
ettei Iran hyväksyisi suurvalloilta -
"kohtuuttomia vaatimuksia" kiistellystä ydinohjelmastaan.
Tarkastajat eivät myöskään saisi haastatella Iranin ydintiedemiehiä.
Kommentit Iranin valtion TV:n suorassa lähetyksessä -
olivat viimeisimmät monista, jotka ovat koskeneet tarkastuksia.
Itsemäärätty 30.6. takaraja lähenee, -
kun Iranin ydinneuvottelujen umpikujan olisi ratkettava.
Emme aio sallia yhdenkään ulkomaisen tarkastajan -
päästä sotilaallisiin keskuksiimme. He sanovat, että meidän pitäisi antaa -
heidän haastatella ydintiedemiehiämme.
Se tarkoittaa tosiasiassa kuulustelua.
Emme suvaitse minkäänlaista röyhkeyttä -
ydintiedemiehiämme tai muita asiantuntijoitamme kohtaan.
En tule sallimaan sellaista.
Khameneilla on viimeinen sana kaikkiin Iranin sopimuksiin.
Hän hylkäsi viime kuussa "ylimääräiset valvontatoimet" -
Iranin ydintoimintoihin ja sanoi, -
ettei sotilaallisiin paikkoihin sallita tarkastuksia.
Kansainvälinen ydinenergiajärjestö (IAEA) on yrittänyt tutkia -
lännen väitteitä Iranin ydinasekehittelyistä.
IAEA on valittanut vuosia puutteellista pääsyä paikkojen, laitteiden, -
dokumenttien ja asiaankuuluvien henkilöiden luo.
Länsivirkamiehet sanovat, -
että Iranin on lisättävä yhteistyötä IAEA:n kanssa, -
jos se haluaa saavuttaa laajemman diplomaattisen sopimuksen, -
joka poistaisi asteittain sille määrätyt taloudelliset pakotteet.
Syyrian talousministerin avustaja kertoi, -
että Syyria toivoo saavansa Iranilta uuden luottorajan.
Summa olisi noin miljardi dollaria.
Syyria käyttäisi sen perushyödykkeiden hankkimiseen.
Uskoisin summan olevan miljardin dollarin haarukassa.
- Mitä tämä luotto kattaa? Se kattaa Syyrian ensisijaisia tarpeita.
Se turvaa olennaisten tarvikkeiden ja materiaalien saannin.
Edellinen luottoraja on lähes lopussa.
Sitä käytettiin Syyrian ensisijaisiin tarpeisiin.
Syyrialaisvirkamies antoi kommenttinsa päivä sen jälkeen, -
kun ajatollah Khamenein neuvon- antaja Velayati oli tavannut -
Syyrian presidentti Assadin -
ja kertonut Iranin tukevan Syyrian hallintoa.
Iran on presidentti Assadin tärkein liittolainen alueella.
Iranin taloudellinen tuki on ratkaisevan tärkeää -
Syyrian hallitukselle ja taloudelle, kun rahan arvo on painunut ennätysalas -
sotilaallisten takaiskujen huolista johtuen.
Verisessä konfliktissa on YK:n mu- kaan menehtynyt yli 200 000 ihmistä.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman